Ettevõtte Gilead Sciences Inc. katsetused ravimiga, mida anti raskes seisus COVID-19 patsientidele, annavad lootust, et peagi on olemas koroonaviiruse vastane ravi.

Euroopa riikides, USA-s ja Kanadas anti 53 hingamisabi vajanud koroonapatsiendile Gileadi ravimit remdesivir ning 68 protsenti neist paranes, selgus meditsiiniajakirjas New England Journal of Medicine avaldatud artiklist, mida vahendas agentuur Bloomberg.

"Me ei saa neist andmetest teha lõplikke järeldusi, kuid nende patsientide osas tehtud vaatluste tulemused annavad lootust," ütles uurimisrühma juht Jonathan Grein, kes on Los Angeleses asuva Cedars-Sinai meditsiinikeskuse epideemiahaigla direktor. Gilead varustas uurimisrühma ravimiga ning aitas ka tulemuste analüüsimisel.

Bloomberg märgib, et maailmas on pooleli veel mitmeid katsetusi remdesiviriga, üks neist mujal USA-s ning ka näiteks Hiinas.

Kui remdesiviri ravi tunnistatakse vastuvõetavaks, hakkaks see maksma alla kümne dollari.